Mark Raidpere on pikalt tegelenud mina-konstrueerimise ja lähisuhete lahkamisega. Rüki galerii näitusel osutab ta isolatsiooni ülekasvamisele interaktsiooniks.
#000002
Isolatsioonimonoloog. Suure osa galeriiruumi seinast on hõivanud Tiiu Suviga kahasse teostatud fotoseeria „Isolatsioonidialoog“, fotomuuseumi ellu kutsutud projekti2 raames karantiinitingimustes peetud kunstnike pea igapäevane visuaalne kahekõne. Enamik fotodest on vaikelud, tühja linnaruumi varjud ja valguslaigud. See oli aeg, mil korraga koliti internetti ja hakati servereid üle koormates virtuaalset sotsialiseerumist õppima. Kuid virtuaalruumis toimuva dokumenteerimine traditsiooniliste fotograafia tehnoloogiate abil polegi nagu kohane. Nii näib pildiline kooslus vastandavat füüsilise maailma tardunud vaikust virtuaalmaailmas kihavale elule. Fotojada arenedes näeme, et sisukama dialoogi ambitsioon minetatakse üsna ruttu ja seda asendab lihtsamate visuaalsete komponentide (värv, kuju, nähtus jms) teineteise fotodele ülekandmise mäng. Visuaalse kommunikatsiooni sügavamad allhoovused jäävad vaatajale kättesaamatuks.
#000005
Suure osa Rüki galeriiruumi seinast on hõivanud Mark Raidpere Tiiu Suviga kahasse teostatud fotoseeria „Isolatsioonidialoog“, möödunud kevadel karantiinitingimustes peetud kunstnike pea igapäevane visuaalne kahekõne.
#000007
Vaikiv poeg ja vaikiv isa. Videoinstallatsioon „After/Ahead“ ehk „Pärast/Edasi“ (2017) koosneb kahest samal ajal luupivast videost, neid saadab Markus Robami helitaust. Teos on autobiograafiline: kunstniku isa on surnud, kunstnik on üles pildistanud isale kuulunud Lasnamäe korteri nii nagu see temast maha jäi: hommikumantel uksel rippumas, sussid voodi kõrval, leivapuru köögis lõikelaual jne. Sündmus tähistab ühe inimese ajastu lõppu. Enam pole võimalikud mina-manifesteerivad võimu­mängud, tülid ja leppimised. Ei saa nõuda selgitusi ega loota vastuseid. Kui kommunikatsioon on ideaalis mitme­suunaline, siis mõlema poole vaikimine võib olla sama paljutähenduslik.
#000008
Poja kojujõudmine. Videoteoseid raamib kaks fotot – „Viimane kaader“ ja „Esimene kaader“ (2021), millest esimesel on kadreeritud aknast avanev vaade enne lahkumist oma viimatisest elukohast, üles võetud enne kolimist isale kuulunud korterisse, ning teine kadreering samuti aknast avanevast vaatest, pildistatud hetk pärast sinna jõudmist. Kodu defineerimata defineeritakse koduaknast avaneva vaatega kodus­olemise tunne.
#000011
Kui sulle meeldis see postitus jaga seda oma sõpradega
#000013